Ainoaan käsittelyyn esitellään päiväjärjestyksen 2. asia. Edellisessä täysistunnossa esiteltiin tasavallan presidentin 9.12.2019 päivätty kirjelmä, jonka mukaan pääministeriehdokas on kansanedustaja, hallintotieteiden maisteri Sanna Marin. Ehdotuksen hyväksymisestä on äänestettävä. Valinnassa noudatetaan Suomen perustuslain 61 §:n 2 momentin ja eduskunnan työjärjestyksen 65 §:n 1 momentin säännöksiä. Ehdokas on tullut valituksi pääministeriksi, jos toimitettavassa avoimessa äänestyksessä enemmän kuin puolet annetuista äänistä on kannattanut hänen valitsemistaan. Asiasta ei sallita keskustelua. Pääministeriehdokkaan hyväksymisestä toimitetaan koneäänestys. Kansanedustaja, hallintotieteiden maisteri Sanna Marinin valinta pääministeriksi "jaa"; joka ei kannata valintaa, äänestää "ei".
Eduskunta päättänee saattaa valinnan tuloksen tasavallan presidentin tietoon.